text: সাতসকালে শীতবস্ত্র নিয়ে অসহায় মানুষদের কাছে রিজভী - ইনসাফ
  সাতসকালে শীতবস্ত্র নিয়ে অসহায় মানুষদের কাছে রিজভী
  সাতসকালে শীতার্ত ও অসহায় দরিদ্র মানুষের মাঝে শীতবস্ত্র বিতরণ করেছেন বিএনপির সিনিয়র যুগ্ম মহাসচিব রুহুল কবির রিজভী।
  মঙ্গলবার (৯ ফেব্রুয়ারি) রাজধানীর মোহাম্মদপুরে সকালে শীতার্ত মানুষের কাছে এ সহায়তা পৌঁছে দেন বিএনপির এই নেতা।
  এ কর্মসূচিতে তিন শতাধিক মানুষের মাঝে শীত বস্ত্র বিতরণ করা হয়েছে বলে দলটির পক্ষ থেকে জানানো হয়।
  এর আগে গতকাল রাজধানীর জাতীয় প্রেসক্লাবের সামনে প্রতিবাদ সমাবেশে বক্তব্য দেওয়ার সময় হঠাৎ করে মাথা ঘুরে পড়ে গিয়েছিলেন রিজভী। পরে দ্রুত তাকে রাজধানীর কাকরাইলের ইসলামী ব্যাংক হাসপাতালে নিয়ে যাওয়া হয়। সেখানে রিজভীর পরীক্ষা-নিরীক্ষা করে চিকিৎসক জানান, তার ডায়াবেটিস বেড়ে গেছে। পরে তিনি হাসপাতাল থেকে চলে আসেন।
  উল্লেখ্য, কিছু দিন আগে তিনি হার্টঅ্যাটাক করে দুদফা ল্যাবএইড হাসপাতালে ভর্তি হয়েছিলেন। সেখানে তার হার্টে রিং পরানো হয়।